ב-8 במרץ 2022, שודר הפרק השני בסדרת הדרמה האוטוביוגרפית שנות הירח העוסקת בתחילת הקריירה של גפן, ובה הוצגה סצנה בה גפן (בגילומו של נח אנגלהרד) מבצע אודישן ללהקה צבאית אך נכשל. אמו נורית (בגילומה של אסנת פישמן) אומרת לו "הפסד שלהם. שחררו אותך, ובאת להתנדב. פשוט אידיוטים". ב-11 במרץ 2022, התראיין גפן למוסף 7 לילות והתייחס לסוגיית הצבא. גפן אמר: "בגיל 17 אני מקבל צו ראשון, הולך להיבחן ללהקה צבאית. בגיל 15 עברתי ניתוח קשה בגלל סקוליוזיס, עקמת בעמוד השדרה. תקעו לי מוט בגב מפלטינה, מלמעלה עד למטה [...]. אחרי זה קיבלתי פטור מצה"ל בגלל הגב ועדיין הלכתי להתנדב ללהקה צבאית [...]. טענו שזייפתי, אמרו שאין פה אמת. שוחררתי". הכתב רז שכניק הפנה את גפן לראיון הראשון שהוא העניק לידיעות אחרונות ב-28 בפברואר 1992 ממנו עולה שגפן 'השתמט' מהצבא ואף מתגאה בכך. על כך גפן השיב: "מי שרצה לדעת מה יש לי, ידע. מי שלא רצה, לא". עוד הוסיף שאנשים בעלי אינטרס הציגו אותו כ'משתמט'. בנוסף, טען גפן שהוא מלווה חיילים פגועי נפש ומופיע בפני חיילי צה"ל כבר כמה שנים, אך אינו יכול להרחיב בנושא לבקשת צה"ל.
באפריל 2022, לאחר סירוב של שנים, גפן קיבל אישור רשמי להופיע מול חיילי צה"ל בהתנדבות ולטווח ארוך.
חיים אישיים.
לגפן אחות-למחצה מנישואיו השניים של אביו, נטשה רות גפן.
בשנת 1989, הכיר את קארין אופיר, בתו של השחקן והאמן שייקה אופיר, בבית הספר "רימון", בו למדו יחדיו, והשניים ניהלו זוגיות. אופיר השתתפה בשירו של גפן "בית נבנה" ואף הופיעה בקליפ לשיר זה.
בשנת 1992, החל לנהל זוגיות עם אילנה ברקוביץ'. ב-4 באוגוסט 1996 התחתנו בחתונה מפוארת ב"שם-מים" בתל אביב, שבה נכח שמעון פרס. במרץ 1998 התגרשו. ברקוביץ' השתתפה במספר קליפים של גפן, לרבות "בוכה על הקבר", "אהבנו" ו"אילנה" - שיר שנכתב לכבודה.
ב־2005 התחתן גפן בשנית עם הדוגמנית שני פרידן, שהייתה חברתו במשך שבע שנים. בשנת 2007 נולד בנם הבכור ונקרא בשם דילן, על שם הזמר והיוצר בוב דילן. ב־8 בינואר 2016 נולד בנם השני, אליוט. גפן מתגורר עם משפחתו בשכונת צהלה שבצפון תל אביב.
גפן מגדיר עצמו כאתאיסט, ועם זאת, בחלוף השנים התקרב יותר למגזר החרדי: הוא דאג לכך שבנו יעלה לתורה ויניח תפילין בבר המצווה שלו, התנצל במופע משותף שלו עם אברהם פריד על אמרותיו בעבר שאולי פגעו בחרדים, והצהיר בכמה הזדמנויות בשנים האחרונות כי הוא מקווה להאמין באלוהים, וכי חיוני לפעול לקירוב לבבות בין חרדים לחילונים.
נידוולדן
נידוולדן () הוא קנטון של שווייץ. הוא ממוקם במרכז שווייץ. אוכלוסייתו מונה כ-43,087 (נכון ל־31 בדצמבר 2019) ובירתו היא סטאנס.
גאוגרפיה.
נידוולדן ממוקם במרכז שווייץ. בצפון הוא גובל בימת ארבעת הקנטונים ובכיוונים האחרים ברכסי הרים.
היסטוריה.
ב-1291 הצטרפו אנשי נידוולדן לאורי ולשוויץ כדי ליצור איחוד. באותו הזמן לא הייתה מדינה, אך לקראת סוף המאה ה-14 נוצר מבנה מוקדם של ממשל, שהכיל בתי נבחרים ובתי משפט. במאות ה-14 וה-15 הצטרפו אנשי נידוולדן לאנשי אובוולדן כדי ליישב עניינים חשובים, אך שני הקנטונים מעולם לא היו באמת לאחד.
בסביבות שנת 1500 עבדו רבים בנידוולדן כשכירי חרב. חלק ניכר משכירי החרב היגרו מהאזור בתקופה מאוחרת יותר, תופעה שהקלה על האוכלוסייה ההולכת וגדלה, יעד נפוץ היה חבל אלזס בצרפת. לאחר שדחו את החוקה החדשה של נפוליאון - רעיונות המהפכה הצרפתית לא היו פופולריים באזור כה חקלאי ונידוולדן הותקף על ידי כוחות צרפתיים ב-9 בספטמבר 1798. הרס נזרע ולפחות 400 איש נהרגו. רוב השינויים שנעשו שונו חזרה בסוף שלטונו של נפוליאון ב-1814. רק ב-1997 הציג נידוולדן חוקה חדשה.
פוליטיקה.
מועצת הקנטון כוללת שבעה חברים. הפרלמנט המקומי מכיל 60 מושבים.
נידוולדן, מהיותו חצי קנטון, שולח רק נציג אחד למועצת המדינות השווייצרית.
כלכלה.
עד למאה ה-20 שלטה החקלאות בכלכלת נידוולדן. בקר וגבינה יוצאו בעיקר לצפון איטליה.
מאמצע המאה ה-19 והלאה; עלה כוחם של הסחר, התעשייה והתיירות, אך עד מאה שנים מאוחר יותר, אמצע המאה ה-20, עדיין הייתה החקלאות הדומיננטית ביותר. כיום רוב הכלכלה מבוססת על מספר רב של עסקים קטנים ובינוניים, שמתמחים בעיקר בייצור מכונות, ציוד רפואי, סחר בינלאומי, אופטיקה ואלקטרוניקה. המעסיק הגדול באזור היא חברת פילאטיס לייצור מטוסים.
לתחומים מסורתיים כמו יערנות וחקלאות יש עדיין חשיבות רבה. החוות מופעלות בידי משפחות פרטיות.
תיירות.
תיירות גאוגרפית חשובה לנידוולדן בגלל הריו הרבים. האגם וההרים מושכים תיירים רבים, גם בקיץ וגם בחורף.
בילי בארטי
בילי בארטי, (באנגלית: Billy Barty;
25 באוקטובר 1924- 23 בדצמבר 2000) היה שחקן קולנוע אמריקאי. אחד הננסים המפורסמים בעולם.
ביוגרפיה.
בארטי החל את קריירת המשחק שלו בגיל שלוש והופיע בסך הכול בכמאה וחמישים סרטים. הוריו שהיו מוזיקאים, עודדו אותו ללמוד לנגן על תופים וחצוצרה. בארטי יצר קומדיה מוזיקלית בכיכובו, בה הוא רקד, שר, ניגן, סיפר בדיחות ועוד. הופעתו הוצגה במועדונים בכל רחבי אירופה.
למרות שגובהו של בילי היה רק 1.12 מטר, הוא שבר חומות של אפליה ודעות קדומות.
בשנת 1957 בארטי ייסד ארגון שנקרא האנשים הקטנים של אמריקה LPA-Little People of America אשר מקיים כינוסים באמריקה מדי שנה. לפני עשר שנים, כשהוא ראה שהשיטה של מפגשים להחלפת מידע ורעיונות לא משיגה את ההצלחה המקווה, הוא ייסד את ארגון בילי בארטי, שמטרתו הייתה לעזור ל'אנשים קטנים' בבעיות רפואיות, חברתיות, פסיכולוגיות ובחיי היום-יום. בארטי הצליח בסופו של דבר ליצור שינוי ביחסה של החברה סביבו לננסים.
ב-1978 שיחק בסרט "תרגיל לבלשית מתחילה" לצידה של גולדי הון.
אונטרוולדן
אונטרוולדן (Unterwalden) הוא השם הישן לאזור בו נמצאים כיום שני קנטונים במרכז שווייץ, דרומית לימת ארבעת הקנטונים. הוא מכיל שני חצאי-קנטונים; חלק עליון, אובוולדן, וחלק תחתון, נידוולדן.
אונטרוולדן היה אחד משלושת המשתתפים באיחוד ב-1291 עם אורי ושוויץ, מה שנחשב למקור הקונפדרציה השווייצרית.
מגדל צדק
דוקטור פאוסטוס
דוקטור פאוסטוס "חיי המלחין הגרמני אדריאן לוורקין מפי ידידו" (במקור בגרמנית: Doktor Faustus "Das Leben des deutschen Tonsetzers Adrian Leverkühn, erzählt von einem Freunde") הוא רומן מאת הסופר הגרמני חתן פרס נובל לספרות תומאס מאן. הספר ראה אור לראשונה בשנת 1947 ונחשב לאחת מיצירותיו החשובות ביותר של מאן.
עלילה.
באמצע שנת 1943, על רקע שנותיו האחרונות של הרייך השלישי, מתחיל מורה הגימנסיה ההומניסט סרנוס צייטבלום, לאחר פרישתו לגמלאות, בכתיבת הביוגרפיה של אדריאן לוורקין, חבר נעוריו שהיה למלחין גאוני. צייטבלום מתאר מקרבה חברית את עלייתו המדהימה ונפילתו הטראגית של חברו כאשר התמוטטותה של גרמניה הנאצית בשלהי מלחמת העולם השנייה מדרבנת אותו להמשיך בעבודתו הביוגרפית.
אדריאן לוורקין נולד בשנת 1885 בכפר בוכל (Buchel) בסקסוניה-אנהלט, כבן שני למשפחת איכרים אמידה. את עשר שנותיו הראשונות בילה בבית משפחתו בבוכל, בו קיבל חינוך דתי וקפדני, אך בעת ובעונה אחת, מצד אביו, היה חשוף להשפעה של יחס מיסטי ומאגי אל הטבע. בעוד אחיו גיאורג נועד להמשיך את מלאכת האב, כדי שבבוא העת ייטול לידיו את ניהול המשק המשפחתי, היה ברור כי אדריאן נועד לעניינים נשגבים ביותר.
בשנת 1895 מגיע אדריאן לוורקין לעיר קייזרסשרן (מקום בדוי), עיר הולדתו של מספר סיפור חייו, כדי להמשיך שם את לימודיו באותה גימנסיה בה למד סרנוס צייטבלום שתי כיתות מעליו. הידידות האמיצה בין השניים התחילה בנקודת מפגש זו. בקייזרסשרן מתאכסן אדריאן בבית דודו ניקולאוס, בעל חנות לכלי נגינה, בא לראשונה במגע עם עולם המוזיקה כשהוא ישוב ליד הרמוניום קטן עסוק בתרגילי הלחנה ראשוניים ואף למד אצל המומחה ונדל קרצ'מר, מורו הראשון למוזיקה, המכיר לראשונה בכישרונו.
בשנת לימודיו האחרונה בגימנסיה בוחר אדריאן בשפה העברית כמקצוע רשות ומסגיר על ידי כך את תוכניותיו לעתיד - הוא מחליט להשקיע את עצמו בלימודי התאולוגיה ונרשם לאוניברסיטת האלה. חברו סרנוס הולך אחריו, אך לא בגלל שנמשך לאוניברסיטה מסוימת זו, אלא בעיקר משום שביקש את קרבת חברו. כבר בתחילת הסמסטר הרביעי של לימודיו באוניברסיטה קולט סרנוס אותות המבשרים כי חברו עומד להפסיק את לימודיו.  קשרי אדריאן עם מורו לשעבר למוזיקה מעולם לא נותקו ואף לא נתרופפו. אדריאן לא החמיץ אף לא פגרת קיץ אחת בקייזרסשרן כדי לבקר אצל קרצ'מר ואף הניע את הוריו להזמין את מורו לשעבר אל ביתם בכפר בוכל.
בסופו של דבר הצליח ונדל קרצ'מר לשכנע את אדריאן כי ייעודו האמיתי הוא המוזיקה. בתחילת סמסטר חורף 1905 עבר לוורקין לעיר לייפציג, בה המשיך את לימודי המוזיקה ובה גם חיבר את יצירות הביכורים שלו.